CELEX: E2015J0007
Language: el
Date: 2015-10-02 00:00:00
Title: Απόφαση του Δικαστηρίου, της 2ας Οκτωβρίου 2015, στην υπόθεση E-7/15 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Παράλειψη κράτους μέλους να εκπληρώσει τις υποχρεώσεις του — Οδηγία 2008/50/ΕΚ για την ποιότητα του ατμοσφαιρικού αέρα και καθαρότερο αέρα για την Ευρώπη — Οριακές τιμές ορισμένων ρύπων στον αέρα του περιβάλλοντος — Σχέδιο για την ποιότητα του αέρα)

15.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 467/22
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 2ας Οκτωβρίου 2015
   στην υπόθεση E-7/15
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Παράλειψη κράτους μέλους να εκπληρώσει τις υποχρεώσεις του — Οδηγία 2008/50/ΕΚ για την ποιότητα του ατμοσφαιρικού αέρα και καθαρότερο αέρα για την Ευρώπη — Οριακές τιμές ορισμένων ρύπων στον αέρα του περιβάλλοντος — Σχέδιο για την ποιότητα του αέρα)
   (2016/C 467/09)
   Στην υπόθεση E-7/15, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΑΙΤΗΣΗ προς το Δικαστήριο να αναγνωριστεί ότι το Βασίλειο της Νορβηγίας παρέβη τις υποχρεώσεις που υπέχει βάσει της πράξης που αναφέρεται στο σημείο 14γ του παραρτήματος XX της συμφωνίας για τον Ευρωπαϊκό Οικονομικό Χώρο (οδηγία 2008/50/ΕΚ του Ευρωπαϊκού Κοινοβουλίου και του Συμβουλίου της 21ης Μαΐου 2008 για την ποιότητα του ατμοσφαιρικού αέρα και καθαρότερο αέρα για την Ευρώπη) υπερβαίνοντας τις οριακές τιμές του διοξειδίου του θείου (SO2), σωματιδίων (ΑΣ 10) και του διοξειδίου του αζώτου (NO2) στον ατμοσφαιρικό αέρα σε ορισμένες περιοχές στη Νορβηγία κατά τη διάρκεια των ετών 2008 έως 2012 και παραλείποντας να συμμορφωθεί με την υποχρέωση του σχεδίου για την ποιότητα του αέρα που καθορίζεται στην εν λόγω απόφαση, το Δικαστήριο, αποτελούμενο από τους Carl Baudenbacher, Πρόεδρο (εισηγητή δικαστή), Per Christiansen και Páll Hreinsson, δικαστές, εξέδωσε απόφαση στις 2 Οκτωβρίου 2015, το διατακτικό της οποίας έχει ως εξής:
   Το Δικαστήριο:
   
               1.
            
            
               Διαπιστώνει ότι:
               
                           i)
                        
                        
                           υπερβαίνοντας τις οριακές τιμές για το διοξείδιο του θείου (SO2) και τα σωματίδια (ΑΣ10) στην ατμόσφαιρα κατά τη διάρκεια των ετών 2009 έως 2012 στις ζώνες NO3, NO4 και NO6 που αναφέρονται στα άρθρα 3 και 5 της οδηγίας 1999/30, νυν άρθρο 13 της οδηγίας 2008/50/ΕΚ,
                        
                     
                           ii)
                        
                        
                           υπερβαίνοντας τις οριακές τιμές για το διοξείδιο του αζώτου (NO2) στην ατμόσφαιρα κατά τη διάρκεια των ετών 2010 έως 2012 στις ζώνες NO1, NO3 και NO5 που αναφέρονται στο άρθρο 4 της οδηγίας 1999/30, νυν άρθρο 13 της οδηγίας 2008/50/ΕΚ, και
                        
                     
                           iii)
                        
                        
                           παραλείποντας να συμμορφωθεί με την υποχρέωση για το σχέδιο για την ποιότητα του αέρα όπως ορίζεται στο άρθρο 8 παράγραφος 3 της οδηγίας 96/62/ΕΚ, πλέον άρθρο 23 της οδηγίας 2008/50/ΕΚ όσον αφορά τις ζώνες NO1, NO2, NO3, NO4 και NO5,
                           το Βασίλειο της Νορβηγίας παρέβη τις υποχρεώσεις που υπέχει σύμφωνα με την πράξη που αναφέρεται στο σημείο 14γ του παραρτήματος XX της συμφωνίας για τον Ευρωπαϊκό Οικονομικό Χώρο (οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη).
                        
                     
         
               2.
            
            
               Διατάσσει τη Νορβηγία να φέρει τα δικαστικά έξοδα.